פולקסווגן מולטיוואן ביזנס הוא רכב ההיסעים היוקרתי והמפואר ביותר של פולקסווגן עם עיצוב אלגנטי ומרשים ונוחות מקסימלית לנהג ולשישה נוסעים. המולטיוואן ביזנס מתאים לשימוש כרכב משפחתי, כרכב היסעים VIP או עבור פלח הסיור והתיור, והוא מציע את הרמות הגבוהות ביותר של ביצועים, בטיחות, נוחות ופאר. המולטיוואן ביזנס מצויד במערכות טכנולוגיות מתקדמות בתחומי ההנעה, הבטיחות והנוחות, שיחד עם תא הנוסעים המפנק והאיכות הגבוהה מאפשרים לו להציע חוויית נסיעה בלתי נשכחת של מחלקה ראשונה.
פולקסווגן מולטיוואן ביזנס מצויד במנוע החזק ביותר הקיים בדגמי T6 – טורבו-דיזל TDI בנפח שני ליטרים עם 204 כוחות סוס ומומנט מרשים של 45.9 קג"מ. המנוע משודך לתיבת DSG כפולת מצמדים מתקדמת, ויחד הם מספקים ביצועים מרשימים לצד צריכת דלק נמוכה של 6.3 ליטר בלבד לכל 100 קילומטרים במסלול נסיעה משולב*. המולטיוואן ביזנס מצויד כסטנדרט בחבילת BlueMotion Technology התורמת לחסכון בצריכת הדלק ובפליטת המזהמים, וכוללת בין השאר מערכת START&STOP. נוחות הנסיעה במולטיוואן ביזנס מעולה הודות למערכת מתלים אדפטיבית שמתאימה את פעולתה לתנאי הדרך – מערכות מסוג זה מותקנות בדרך כלל ברכבי פאר.
רמת הבטיחות של פולקסווגן מולטיוואן ביזנס גבוהה במיוחד הודות למערכות בטיחות מתקדמות שמותקנות בו כסטנדרט. לצד 6 כריות אוויר, מערכות בקרת יציבות ואחיזה, מערכת סיוע לזינוק בעלייה, מערכת עזר לבלימה ומערכת לניטור לחץ אוויר בצמיגים, המולטיוואן ביזנס מוצע עם מערכות נוספות שהופכות אותו למוביל נוסעים בטוח במיוחד. נעילת דיפרנציאל אלקטרונית למשל תורמת ליציבות בזמן פנייה, ומערכת התראה לעייפות נהג מזהירה במידה והנהג אינו ערני. המולטיוואן ביזנס מצויד גם בבקרת שיוט אדפטיבית, במערכת בלימת חירום אוטונומית, במערכת לניטור המרחק מהרכב שמלפנים ובמערכת לזהוי שטחים מתים. אפילו בעת חניה המולטיוואן ביזנס בטוח במיוחד עם חיישני חניה קדמיים ואחוריים ומצלמת נסיעה לאחור מקורית.
על מנת להציע חוויית נסיעה ברמה הגבוהה ביותר, פולקסווגן מולטיוואן ביזנס מוצע עם חבילת אבזור עשירה הכוללת פריטים לא שגרתיים שבדרך כלל אינם מוצעים ברכבי היסעים. סביבת הנהג כוללת בין השאר מערכת Composition Media עם 6 רמקולים ומסך מגע בקוטר 6.33 אינץ', דיבורית BT, הגה, בורר הילוכים ובלם-יד בציפוי עור, שקע USB, בקרת שיוט, מחשב דרך ומושב נהג מחומם ומתכוונן לגובה עם משענת-יד. העיצוב החיצוני המרשים כולל בתי מראות, פגושים וידיות בצבע הרכב, פנסי LED מלפנים ומאחור וגריל קדמי עם עיטורי כרום. דלתות הצד והדלת האחורית הן דלתות חשמליות, וחלון שמש חשמלי מכניס שפע של אור ואוויר לתא הנוסעים. בין פריטי האבזור הלא-שגרתיים ניתן למנות גם שולחן בקונסולה שבין נוסעי השורה השנייה, מזגן אחורי ומזגן קדמי מקוריים, גימורי עץ בדשבורד, ריפודי עור NAPA, קונסולה צדדית ליושבים מאחור וקונסולה מרכזית הכוללת מקרר, חלונות כהים ומבודדי חום מאחור וחישוקי סגסוגת בקוטר 17 אינץ'.
מערכת שמע Composition Media כולל 11 רמקולים ומסך מגע 6.33"